НАРОДНО ЧИТАЛИЩЕ „ДИМИТЪР БЛАГОЕВ 1963” С. ПРИПЕК,

ОБЩ. ДЖЕБЕЛ, e-mail: chit.pripek@abv.bg

Д О К Л А Д

За осъществените читалищни дейности на НЧ „Димитър Благоев 1963” с.Припек през 2021 година

Читалището е мястото, където човек се стреми да реализира онази част от себе си, която е останала в сянка, но търси път за изява. Тук широк кръг хора общуват помежду си и се занимават с творчество.

Настоятелството при НЧ”Д.Благоев 1963” работи в тясно взаимодействие с учебните заведения, културните институти, обществените и стопански организации, фирми и други, които извършват или подпомагат културната дейност. Читалището поддържа тесни връзки за сътрудничество и координация на културна дейност, организирана от общината и участва активно в общоселски и общински културни прояви и мероприятия.

Дейността на читалището е свързана с променящите се социално-икономически условия в общността, изменящите се ценности и потребности на хората, както и бързото развитие на обществото, най-вече в технологично отношение. Основната цел на читалището е да задоволява потребностите на жителите, да запазва обичаите и традициите на населението в селото, както и да осигурява достъп до информация.

**ОРГАНИЗАЦИЯ НА ЧИТАЛИЩНАТА ДЕЙНОСТ.**

На 02.10.2021 г. се проведе извънредно отчетно-изборно събрание, на което бяха избрани нови членове на читалищното настоятелство и на проверителната комисия, които поеха функциите си за нов управленски мандат. Читалището в с.Припек поддържа членската маса по Устав и се ръководи от своя върховен орган на управление „Общото събрание”, а през другото време от законно избраното настоятелство. В организационната си и практическа работа настоятелството се ръководи от Устава на читалището и Закона за народните читалища.

За отчетения период настоятелството проведе четири заседания.

 В читалището функционират две щатни бройки: секретар и библиотекар.

**КУЛТУРНО-МАСОВА ДЕЙНОСТ:**

 Епидемията от Covid 19 ограничи цялостната работа на читалището и библиотеката и по тази причини във всеки елемент от дейността се забелязва намаляване свързано с: организиране и участие в инициативи; библиотечна дейност; участия на мероприятия, празници, както и отбелязване на традиционния селищен събор.

**Хронология на мероприятията и инициативите на читалището:**

* Честване на Баба Марта и Деня на Самодееца, като се изработват предварително мартеници, с които се закичват посетителите на салона. Закупуват се награди, с които се награждават всички самодейци взели участие в конкурсната проглама.
* Честване на Великден с конкурсна програма за „най-здраво яйце“, „най-красиво яйце“ и творба, посветена на Великден.
* Честване на Ден на народните будители с изготвена презентация за будителите, както и стихотворения и песни.
* Честване на Коледно тържество с песни, сценки, стихотворения, танци и коледна томбола.
* Новогодишното тържество се отбеляза с театралната пиеса „Паралел на поколенията“ с участието на младежи от село Припек, която бе публикувана онлайн във фейсбук страницата на читалището.
* Подреждане на витрини, изложби и кътове в чест на бележити дати и личности, местни, национални, официални и битови празници в с.Припек се прави през цялата година.

Във всички организирани мероприятия НЧ „Д.Благоев 1963“ работи съвместно със СУ „Паисий Хилендарски“ и ДГ „Песнопой“.

**БИБЛИОТЕЧНАТА ДЕЙНОСТ:**

Библиотеката разполага с 4 компютъра, мултифункционален принтер, мултимедийно устройство, благодарение на което се правят прожекции.

* Библиотечен фонд – 6148 единици;
* Брой читатели – 106 души;
* Заети библиотечни единици – 354 бр.;
* Уникални потребители, ползвали компютри в бибилиотеката – 55;
* Посещенията в библиотеката през 2021 година са 971 на брой.

През годината фонда на бибилиотеката се увеличи с още 42 заглавия, благодарение на получено дарение от частни лица и още 26 закупени книги от библиотеката.

**Хронология на мероприятията и инициативите на библиотеката:**

* През месец август библиотеката беше редовно посещавана от малки и големи. Заедно рисуваха, решаваха кръстословици, гледаха филми, разказваха любими приказки и се забавляваха.
* Октомври беше представена на децата от ДГ „Песнопой“ презентация за народните будители;
* Ноември в час по извън класно четене с учениците от 3 и 4 клас се запознахме с „Бързите комари“ от Асен Разцветников и с „Пипи Дългото чорапче“ от Астрид Линдгрен;
* Декември разказвахме любими приказки с учениците от 2 клас.

**ХУДОЖЕСТВЕНА САМОДЕЙНОСТ:**

През изминалата година в читалището развиват дейност следните художествени колективи:

* Женска танцова група по народни танци;
* Самодейна театрална група.

 **МАТЕРИАЛНО-ТЕХНИЧЕСКА БАЗА:**

Тази година предстой ремонт на читалището.

**ФИНАНСОВА –СЧЕТОВОДНА ДЕЙНОСТ:**

Средствата, с които разполага читалището са главно от държавната субсидия отпусната от МК. Средствата от бюджета за 2021 година са изразходени за: заплати, интернет услуга, ток, осигуровки, отопление, закупуване на книги и други материали. Читалището няма допълнителни приходи, освен членския внос.

Финансово-счетоводната отчетност е съобразена със законните норми. Финансовите отчети се представят в общината в определените за това срокове.

Настоятелството към НЧ”Д.Благоев 1963” ще продължава да работи за подобряване работата във всяка област и привличане на повече читатели и членове.

ИЗГОТВИЛ: Красимира Башева – *секретар*

ПРЕДСЕДАТЕЛ: Диана Шуманова